als_Latn dik_Latn sag_Latn
Lubrifikantët e kategorisë ushqimore të SKF-së rrisin sigurinë dhe besueshmërinë
-
Histori
2014 tetor 01, 09:00 CEST
SKF-ja ka hedhur në treg një gamë të gjerë të lubrifikantëve të kategorisë ushqimore që janë NSF/H1, të miratuar nga Kosher dhe Halal, të cilët ofrojnë cilësi të shkëlqyera lubrifikimi për shumë kushte të ndryshme në industrinë ushqimore dhe të pijeve.
Goteborg, Suedi, 1 tetor 2014: SKF-ja ka hedhur në treg një gamë të lubrifikantëve të kategorisë ushqimore që mund të rrisin besueshmërinë dhe sigurinë e përdorimeve në industrinë ushqimore dhe të pijeve. Produktet e zhvilluara në mënyrë të veçantë janë NSF/H1, të miratuara nga Kosher dhe Halal.
Industria ushqimore kërkon lubrifikantë që jo vetëm ofrojnë cilësitë standarde të lubrifikimit për të përballuar konsumimin, fërkimin, gërryerjen dhe oksidimin, por që janë po ashtu të kategorisë ushqimore, të miratuar në nivel ndërkombëtar dhe që ofrojnë aftësinë për të vepruar në kushtet e rrepta të ambienteve të prodhimit.
Gama e zgjeruar e SKF-së për lubrifikantët e kategorisë ushqimore është zhvilluar në mënyrë të veçantë për të pasur një rendiment të besueshëm në kushtet e përdorimeve tipike në industrinë ushqimore dhe të pijeve, si dhe për të plotësuar nevojat e prodhuesve për të ofruar produkte të sigurta.
“Praktikat e mira të menaxhimit të lubrifikimit janë thelbësore për klientët tanë të industrisë ushqimore dhe të pijeve”, - thotë Jean Christophe Brossard, menaxheri global për segmentin ushqimor dhe të pijeve në kompaninë SKF. “Lubrifikimi ndikon në eficiencën e aseteve dhe të konsumit të energjisë, ndërsa praktikat e papërshtatshme mund të ndikojnë në sigurinë ushqimore. Prezantimi i këtyre lubrifikantëve e forcon aftësinë e SKF-së për t'i mbështetur klientët me lubrifikantë të kategorisë ushqimore në të gjithë impiantin e tyre, në përputhje me proceset e HACCP-së (Analiza e rreziqeve dhe pikat kritike të kontrollit). Në ndërthurje me sistemet tona të lubrifikimit, zgjidhjet falas për rilubrifikimin dhe njohuritë për menaxhimin e lubrifikimit, kjo i jep klientëve tanë shumë opsione për të optimizuar menaxhimin e lubrifikimit në objektin përkatës.”
Gama e zgjeruar e SKF-së përfshin: Graso për përdorim të përgjithshëm LGFP 2, graso për ngarkesë të lartë LGFD 2, graso për përdorim të përgjithshëm LGFS 00, graso për temperatura të larta LGFT 2, graso për temperatura të ulëta LGFC 1, vaj zinxhiri për lagështi të lartë LFFM 80, vaj zinxhiri për përdorim të përgjithshëm LHFP 150, vaj zinxhiri për temperatura të larta LFFT 220, lubrifikant për shtresë të thatë LDTS 1, vaj hidraulik LFFH 46, vaj hidraulik LFFH 68, vaj transmisioni LFFG 220 dhe vaj transmisioni LFFG 320.
Kompania SKF
(publ)
Për informacione të mëtejshme kontaktoni:
Marrëdhëniet me shtypin: Nia Kihlström, +46 31-337 2897; +46 706 67 28 97; nia.kihlstrom@skf.com
SKF-ja kryeson tregun global si furnizues i kushinetave, permistopëve, mekatronikës, sistemeve të lubrifikimit dhe shërbimeve, të cilat përfshijnë mbështetje teknike, shërbime mirëmbajtjeje dhe qëndrueshmërie, konsultim dhe trajnim inxhinierik. SKF-ja është e pranishme në mbi 130 shtete dhe ka rreth 15 000 pika distributorësh në mbarë botën. Shitjet vjetore për vitin 2013 ishin 63 597 milionë SEK dhe numri i punonjësve ishte 48 401. www.skf.com
® SKF është markë e regjistruar tregtare e SKF Group.
™ BeyondZero është markë tregtare e SKF Group.
-
Imazh
Shkarko kompletin e shtypit
- Lubrifikantët_e_kategorisë_ushqimore_të_SKF (696 KB) shiko paraprakisht
als_Latn unk nso_Latn als_Latn als_Latn als_Latn als_Latn als_Latn als_Latn als_Latn pap_Latn vie_Latn als_Latn als_Latn als_Latn als_Latn als_Latn unk als_Latn als_Latn als_Latn